Ο **Κωνσταντίνος Πελετίδης** (Ρυάκιο Κοζάνης, 1944) είναι Έλληνας καρδιολόγος και πολιτικός, εν ενεργεία δήμαρχος Πατρέων από την 1η Σεπτεμβρίου 2014.

Βιογραφία
---------

Ο Πελετίδης γεννήθηκε το 1953 στο ορεινό χωριό Ρυάκιο Κοζάνης και οι πρόγονοί του ήταν πρόσφυγες από τον Πόντο. Τελείωσε το δημοτικό στο χωριό του ενώ το γυμνάσιο και το λύκειο στη Σταυρούπολη Θεσσαλονίκης. Μετέπειτα σπούδασε Ιατρική στην Ιταλία και έκανε ειδικότητα στην καρδιολογία στο νοσοκομείο Γ.Ν. Άγιος Ανδρέας στην Πάτρα. Είναι παντρεμένος και έχει ένα παιδί. 

Η Πάτρα είναι η πόλη που επέλεξε να ζήσει, να ασκήσει το λειτούργημα του και να δραστηριοποιηθεί πολιτικά και κοινωνικά.

Συμμετείχε και συμμετέχει ενεργά στους συνδικαλιστικούς, κοινωνικούς και πολιτικούς αγώνες.

Έχει διατελέσει πρόεδρος των αγροτικών ιατρών του νομού Πέλλας, μέλος της τριμελούς επιτροπής ιατρών του Γ.Ν. Άγιος Ανδρέας. Στη συνέχεια ήταν μέλος του Δ.Σ της Ομοσπονδίας Ιατρών του Ι.Κ.Α και εκπρόσωπος του Ιατρικού Συλλόγου Πατρών στον Πανελλήνιο Ιατρικό Σύλλογο. Ήταν μέλος και στη συνέχεια Πρόεδρος του Παμμικρασιατικού Συνδέσμου Πατρών και Περιχώρων καθώς και μέλος του Δ.Σ του Φάρου Ποντίων.

Από την 1η Σεπτεμβρίου 2014 είναι δήμαρχος Πατρέων, διαδεχόμενος στο δημαρχιακό θώκο τον Γιάννη Δημαρά.

Είχε διατελέσει μέλος της νομαρχιακής επιτροπής Αχαΐας του Κ.Κ.Ε, ενώ υπήρξε και υποψήφιος βουλευτής του Κόμματος στις εθνικές εκλογές του 2007 και του 2009. 

### Τοπική αυτοδιοίκηση

Στο Δημοτικό Συμβούλιο της Πάτρας συμμετέχει ανελλειπώς από το 1999 όταν εκλέχθηκε για πρώτη φορά δημοτικός σύμβουλος με το συνδυασμό του Παναγιώτη Κοσιώνη «Πάτρα Μπροστά Ενωμένη». Το 2006 και το 2010 ήταν υποψήφιος δήμαρχος Πατρέων με το συνδυασμό «Λαϊκή Συσπείρωση Πάτρας» υποστηριζόμενος από το ΚΚΕ, καταλαμβάνοντας στον πρώτο γύρο την τρίτη θέση με ποσοστό 16,52%, ήτοι 14.552 ψήφους, όπου και αποκλείστηκε. 

Στις εκλογές του Μαΐου 2014 ήταν εκ νέου υποψήφιος δήμαρχος Πατρέων με το συνδυασμό «Λαϊκή Συσπείρωση Πάτρας» και με ποσοστό 25,06%, ήτοι 24.880 ψήφους, πέρασε ως πρώτος στο δεύτερο γύρο μαζί με τον δεύτερο κατά σειρά ψήφων -συνυποψήφιο Κώστα Χριστόπουλο με τον συνδυασμό «Νέα Πόλη»- όπου επικράτησε του αντιπάλου του με ποσοστό 63,53%, ήτοι 60.056 ψήφους. Στις εκλογές του 2019 επανεξελέγη δήμαρχος Πατρέων, επικρατώντας στον β΄ γύρο του συνυποψηφίου του (και Αντιπεριφερειάρχη Αχαΐας) Γρηγόρη Αλεξόπουλου με 70,91% έναντι 29,09%, στην δεύτερη πιο ευρεία επικράτηση δημάρχου στην ιστορία της πόλης. 

Στις εκλογές του 2023 επανεξελέγη δήμαρχος Πατρέων στον δεύτερο γύρο.

Παραπομπές
----------

1. ↑  «Οι δημότες για την πόλη τους. Δήμος Πατρέων». enet.gr. 03/11/2010. Ανακτήθηκε από το αρχειοθετημένο πρωτότυπο: 03/06/2019.
2. ↑  Υπουργείο Εσωτερικών, εκλογικά αποτελέσματα 2010. Ανακτήθηκε από το αρχειοθετημένο πρωτότυπο: 03/06/2019.
3. ↑  Τσιλίρας 2014, σελ. 107.
4. ↑  Υπουργείο Εσωτερικών, εκλογικά αποτελέσματα 2014. Ανακτήθηκε από το αρχειοθετημένο πρωτότυπο: 03/06/2019.
5. ↑  «Υπουργείο Εσωτερικών, εκλογικά αποτελέσματα 2019». Αρχειοθετήθηκε από το πρωτότυπο στις 3 Ιουνίου 2019. Ανακτήθηκε στις 3 Ιουνίου 2019.

Βιβλιογραφία
------------

* Ανδρέας Τσιλίρας (επιμέλεια), *Δημοτικές εκλογές στην Πάτρα*, Εκδόσεις Πελοπόννησος, Πάτρα 2014. ISBN 978-960-88372-9-4.

Εξωτερικοί σύνδεσμοι
--------------------

* «Οι δημότες για την πόλη τους. Δήμος Πατρέων». enet.gr. 03/11/2010. Ανακτήθηκε από το αρχειοθετημένο πρωτότυπο: 03/06/2019.
* Κομμουνιστής κι από το Ρυάκιο Κοζάνης ο νέος Δήμαρχος Πάτρας, Κώστας Πελετίδης. kozan.gr. 26 Μαΐου 2014. Ανακτήθηκε από το αρχειοθετημένο πρωτότυπο: 28/11/2017.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Δήμαρχοι Πατρέων |
| --- |
|  |
| 1836 - 1866 1 | 
* Ιωάννης Ζαΐμης
* Ιωάννης Μπουκαούρης
* Ανδρέας Χ. Λόντος
* Κωνσταντίνος Σκουρλέτης
* Αντώνιος Αντωνόπουλος
* Ιωάννης Δ. Αντωνόπουλος
* Μπενιζέλος Ρούφος
* Περικλής Καλαμογδάρτης
* Σπυρίδωνας Χρυσανθακίδης
 |
|  |
| 1866 - 1941 2 | 
* Περικλής Καλαμογδάρτης
* Περικλής Γερούσης
* Γεώργιος Ρούφος
* Π. Ρουπακιώτης
* Θάνος Κανακάρης
* Δημήτριος Πατρινός
* Αριστομένης Κοντογούρης
* Δημήτριος Βότσης
* Δημήτριος Αντρικόπουλος-Μπουκαούρης
* Γεώργιος Τριάντης
* Γεώργιος Τοπάλης
* Ιωάννης Βλάχος
* Βασίλειος Ρούφος
 |
|  |
| 1941 - 1944 3 | 
* Ανδρέας Γαλανάκης
* Ιωάννης Βλάχος
* Ανδρέας Ζωιόπουλος
* Γεώργιος Πανταζής
 |
|  |
| 1944 - 1951 1 | 
* Βασίλειος Ρούφος
* Νικόλαος Γιαννακόπουλος
* Ηλίας Λάζαρης
* Χρήστος Φακής
* Θεόδωρος Ζαφειρόπουλος
* Νικόλαος Βέτσος
* Κωνσταντίνος Λαμπρινόπουλος
* Φώτιος Παλαιολόγος
* Κωνσταντίνος Μαρμαράς
 |
|  |
| 1951 - 1967 2 | 
* Βασίλειος Ρούφος
* Κωνσταντίνος Γκολφινόπουλος
* Νικόλαος Βέτσος
* Απόστολος Τσιτσάρας
* Θεόδωρος Άννινος
 |
|  |
| 1967 - 1974 4 | 
* Νικόλαος Βέτσος
* Διονύσιος Τσερώνης
* Κωνσταντίνος Γκολφινόπουλος
 |
|  |
| 1974 - 2024 2 | 
* Κωνσταντίνος Μπλέρης
* Θεόδωρος Άννινος
* Ανδρέας Καράβολας
* Ευάγγελος Φλωράτος
* Ανδρέας Φούρας
* Γιάννης Δημαράς
* Κώστας Πελετίδης
 |
|  |
| 
1 Διορισμένοι από την κυβέρνηση, 2 Εκλεγμένοι από τον λαό 3 Διορισμένοι από την κατοχική κυβέρνηση, 4 Διορισμένοι από πραξικοποηματική κυβέρνηση |

 |